open-index/open-wikipedia-markdown huggingface dataset:
Martin Hawkins

**Martin William Hawkins** (født 20. februar 1888, død 27. oktober 1959) var en amerikansk friidrettsutøver som deltok i de olympiske leker 1912 i Stockholm. 

Hawkins vant en olympisk bronsemedalje i friidrett under OL 1912 i Stockholm. Han kom på tredjeplass på 110 meter hekk bak sine landsmenn Frederick Kelly og James Wendell.  

## OL-medaljer
* 1912  Stockholm -  Bronse i friidrett, 110 meter hekk

## Eksterne lenker
*
Tua (Douro)

**Tua** er en elv nordøst i Portugal som renner langs grensen mellom distriktene Vila Real og Bragança. Elven er en av sideelvene til Douro. Den største og viktigste byen langs elven er Mirandela.

## Eksterne lenker
*
Svolvær Idrettslag

**Svolvær Idrettslag** er en idrettsklubb stiftet i Svolvær 18. mai 1913. Klubben har (per 2025) aktiviteter innen håndball, fotball og svømming, samt allaktivitet for barn.

## Fotball
SIL Fotball er fotballgruppa i Svolvær Idrettslag. Fotballgruppa hører til Hålogaland Fotballkrets.

### Damer seniorlag
Damelaget ligger (per 2025) i 3.&nbsp;divisjon. Laget blir trent av Trine Arntsen og Truls Bjarttun

### Herrer seniorlag
Herrelaget ligger (per 2025) i 4. divisjon. Laget ledes av tidligere Bodø/Glimt-spiller Petter Solli. Laget spiller sine hjemmekamper på Stranda stadion i Svolvær. Svolvær IL har en lang historie og har vært så langt oppe som 3. divisjon (i gammelt seriesystem, tilsvarer 2. divisjon i dag). I 1992 ble Svolvær IL slått sammen med Kabelvåg IL i dannelsen av FK Lofoten. Begge idrettslagene besto riktignok på aldersbestemte nivå. I senere tid har begge idrettslagene igjen startet med A-lagsfotball.

#### Kjente spillere
*Stein Berg Johansen
*Vegard Berg Johansen
*Petter Solli
*Mathias Normann
* Jarle Johnsen
* Markus Willassen
* Cesilie Andreassen

## Referanser


## Eksterne lenker
* Svolvær Idrettslag
Dama (Fauske)

**Dama** er et fjell mellom Suliskongen og Knekten helt øst i Fauske kommune i Nordland, nær grensa til Sverige. Fjellet har en høyde på 1&nbsp;691 meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Bølefjorden (Hasvik)

**Bølefjorden** (nordsamisk: *Bievllavuotna*) er en fjord på nordsida av Sørøya i Hasvik kommune i Finnmark. Fjorden strekker seg 5,5 kilometer sørover til Bølestraumen i botn av fjorden.

Fjorden har innløp mellom Steinnæringen i vest og Skarvnæringen i øst. Vest for Steinnæringen ligger Ofjorden, mens Galtefjorden ligger øst for Skarvnæringen. Fjorden er 40&nbsp;meter på det dypeste, nesten helt innerst i fjorden. 

Det er ingen bosetninger eller veiforbindelser i fjorden. 

## Referanser
Dalruner

**Dalruner** er en type runer som ble brukt i deler av Dalarna i Sverige, hvor de ble anvendt til begynnelsen av 1900-tallet. De fleste kjente og bevarte innskrifter med dalruner er skåret ut i tre, og de eldste av disse er fra 1500-tallet. Størstedelen av innskriftene er funnet i bygdene ved Älvdalen i landskapets nordlige del. Med tiden fikk flere av runene stadig større likhet med tilsvarende tegn i det latinske alfabetet. Til og med Å, Ä og Ö ble lånt inn. De siste kjente tekstene skrevet med dalruner stammer fra 1906 og 1907.

## Referanser


## Eksterne lenker
* Fornvännen 1906 (på svensk) På siden 90 finnes en sammenstilling av dalruner fra fremst 1600- og 1700-tallene, i tabellform.
Konghellegata (Oslo)

**Konghellegata** (1-5) er ei gate på Rosenhoff og Sinsen i bydel Grünerløkka i Oslo. Den går fra Dynekilgata til Olaf Schous vei, der den fortsetter som Sinsenveien. 

Gata starter ved Rosenhof skole. Det første kvartalet passerer den mellom borettlaget Rosenhof kvartal 1 (bl.a. Dynekilgata 9, oppført 1914–18; arkitekter Christian Morgenstierne og Arne Eide) og ei ti-etasjers blokk fra 1967 (Dynekilgata 15, bygd for Ensliges Landsforbunds Boligbyggelag).

Det neste kvartalet har leiegårder fra 1920-tallet på sørsida og nyere (bl.a Konghellegata 1) på nordsida. 

Videre forbi Trondheimsveien utgjør det lange næringsbygget i Konghellegata 3–5 sørgrensa for Sinsenbyen. På sørsida av gata ligger et annet næringsbygg, Trondheimsveien 139 (oppført 1936, arkitekt Kristoffer Lange), som i 2008 er under ombygging til leiligheter.

Gata er oppkalt etter den norske byen Konghelle i Båhuslen, den nå svenske byen Kungälv i Bohuslän.

## Litteratur
* 

## Eksterne lenker
*
Nordsandfjorden

**Nordsandfjorden** er en arm av Sandfjorden på Sørøya i Hasvik kommune i Finnmark. Den er 1,5&nbsp;km lang, og går i sørøstlig retning, fra innløpet mellom Skardneset og Stupaneset, til fjordbotnen med den 800&nbsp;meter lange sandstranda. På vestsiden av Stupaneset ligger Sørsandfjorden.

## Referanser
Thure Persson

**Thure Person** (født 23. november 1894, død 14. november 1956) var en svensk friidrettsutøver som deltok i De olympiske leker i 1912 i Stockholm.

Persson vant en olympisk sølvmedalje under OL 1912 i Stockholm. Han var med på det svenske laget som kom på andreplass på 4 × 100 meter stafett. Det var tre lag i finalen, det britiske laget vant foran Tyskland, men det tyske laget ble disket på grunn av feilveksling. Storbritannia vant gull og Sverige sølv og det ble ikke delt ut noen bronsemedaljer. De andre løperne på det svenske laget var Ivan Möller, Charles Luther og Knut Lindberg.

## OL-medaljer
* 1912  Stockholm -  Sølv i friidrett, 4 x 100 stafett (Sverige)

## Eksterne lenker
*
Per Deberitz

**Per Deberitz** (født 27. mars 1880 i Drøbak, død 14. oktober 1945 i Oslo) var en norsk maler. Han ble regnet som nyimpresjonist, og var også elev av Matisse under et Parisopphold i årene 1909 til 1910.

Deberitz var elev av Oscar Arnold Wergeland ved Statens Kunst- og Håndverksskole i Kristiania 1898–1899. Han fikk også undervisning av Hans Gude i Horten i 1899 og 1900. Vintrene 1903-1904 og 1906-1907 var han ved Kristian Zahrtmanns malerskole i København.

I perioden 1906–1945 fikk han tre verker med på Statens Høstutstilling. Han deltok med verker på utstillinger i Sverige, Danmark, Tyskland, Finland, Østerrike, USA og Belgia, foruten i større kunstforeninger i Norge. 
Deberitz slo igjennom på De 14s paviljong på Jubileumsutstillingen i Kristiania 1914 med bl.a. bildet *Badende gutter* (1914). Her stilte han ut sammen med tidens toneangivende kunstnere som Henrik Sørensen, Axel Revold, Per Krohg og Jean Heiberg.

I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra Henrik Sørensen.

Verker av ham finnes i dag blant annet på Nasjonalgalleriet, Stavanger kunstmuseum, Lillehammer Kunstmuseum, Drammens Museum, Bergen Billedgalleri, Ateneum (Finlands nasjonalgalleri) i Helsingfors og Moderna Museet i Stockholm. 

Han mottok Nordstjerneordenen i 1923. 

## Referanser


## Kilder
* *[[Norsk biografisk leksikon|NBL]]*, Per Deberitz artikkel skrevet av Svein Thorud
* *[[Store norske leksikon]]* papirutgave av 1983
Kebandemningen

**Kebandemningen** er en steinfyllingsdemning for flomkontroll og irrigasjon i Tyrkia. Den er anlagt på elven Eufrat i provinsen Elazığ i det sørøstre Anatolia. Byggingen foregikk fra 1965 til 1975.

Den er 210 meter høy. Reservoaret overfor er på 675 km², og volumet 31 mrd m³. Installert vannkrafteffekt er 1,330 MW. Ved konstruksjonen ble det utgravet et arkeologisk funnsted her – Norsun Tepe.

Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 

## Se også
*Liste over verdens største vannkraftverk

## Eksterne lenker
* GAP – prosjektets status i år 2000.
Atatürkdemningen

**Atatürkdemningen**, opprinnelig kalt **Karababademningen**, er en steinfyllingsdemning for flomkontroll og irrigasjon i Tyrkia. Den er anlagt på elven Eufrat på grensen mellom provinsene Adıyaman og Şanlıurfa i det sørøstre Anatolia og er oppkalt etter Mustafa Kemal Atatürk, grunnleggeren av den tyrkiske republikk. Byggingen foregikk fra 1983 til 1990.

Den er verdens fjerde største (mest massive) steinfyllingsdam, med et massevolum på 84,5 millioner m³. Den er 169 meter høy og 1.819 meter lang. Installert vannkrafteffekt er 2.400 MW, med en midlere produksjon på omkring 8.900 MWh årlig.

Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 

## Se også
*Liste over verdens største vannkraftverk

## Referanser


## Eksterne lenker
* 
* GAP – prosjektets status i år 2000.
Einsteins feltligning

**Einsteins feltligninger** (EFL) er et sett med ti ligninger, redusert fra seksten grunnet symmetri, i Einsteins generelle relativitetsteori som er en teori for gravitasjon. Denne teorien beskriver gravitasjon som en krumning av tidrommet som følge av masse og energi. EFL uttrykker proporsjonalitetsforholdet mellom disse egenskapene. Ligningene ble først publisert i 1915.

## Matematisk form
Matematisk uttrykkes EFL som en tensorligning og ser ut som følger:
:R_{\mu \nu} - \frac{1}{2}g_{\mu \nu}R + g_{\mu \nu}\Lambda = \frac{8\pi G}{c^4}T_{\mu \nu}
hvor R_{\mu \nu} er Riccis kurvaturtensor, g_{\mu \nu} er den metriske tensoren, \Lambda er den kosmologiske konstanten, R er Riccis kurvaturskalar og T_{\mu \nu} er impuls-energitensoren. I tillegg er de fysiske konstantene c lysets hastighet og G Newtons gravitasjonskonstant som ofte settes lik 1. Denne formen av EFL følger den metriske signaturkonvensjonen -+++. Dersom en benytter seg av +--- konvensjonen tar EFL formen
:R_{\mu \nu} - \frac{1}{2}g_{\mu \nu}R - g_{\mu \nu}\Lambda = -\frac{8\pi G}{c^4}T_{\mu \nu}

Ligningene kan også skrives mer kompakt ved å innføre Einsteintensoren
:G_{\mu \nu} = R_{\mu \nu} - \frac{1}{2}g_{\mu \nu}R
som gir ligningene formen
:G_{\mu \nu} +g_{\mu \nu} \Lambda= \frac{8\pi G}{c^4}T_{\mu \nu}

Venstresiden i ligningen slik den er formulert her representerer krumningen til tidrommet, mens høyresiden representerer innholdet i tidrommet, dvs. masse og energi.

## Referanser
Birecikdemningen

**Birecikdemningen** er en betongdemning for irrigasjon og energiproduksjon i Tyrkia. Den er anlagt på elven Eufrat i provinsen Şanlıurfa i det sørøstre Anatolia. Byggingen foregikk fra til 2001. Den er litt over 62 meter høy. Installert vannkrafteffekt er 670 MW fordelt på seks turbiner, og midlere årsproduksjon vil være ca. 2.520 MWh. 

Det er 5 demninger på Eufrat i Tyrkia. I rekkefølge ovenfra er de: Kebandemningen (1.330 MW), Karakayademningen (1.800 MW), Atatürkdemningen (2.400 MW), Birecikdemningen (670 MW) og Karkamisdemningen (180 MW). 

## Se også
*Liste over verdens største vannkraftverk

## Eksterne lenker
* GAP – prosjektets status i år 2000.
Karkamişdemningen

**Karkamışdemningen** er en betongdemning for irrigasjon og energiproduksjon i Tyrkia. Den er anlagt på elven Eufrat om lag 4,5 kilometer ovenfor grensen til Syria. Byggingen foregikk fra til 1996. Den er litt over 62 meter høy. Installert vannkrafteffekt er ca. 180 MW, og midlere produksjon pr. år vil være ca. 650 MWh. 

Det er 5 demninger på Eufrat i Tyrkia. I rekkefølge ovenfra er de: Kebandemningen (1330 MW), Karakayademningen (1800 MW), Atatürkdemningen (2400 MW), Birecikdemningen (670 MW) og Karkamişdemningen (180 MW).

## Se også
*Liste over verdens største vannkraftverk

## Eksterne lenker
* GAP – prosjektets status i år 2000.
Charles J. Folger

**Charles James Folger** (født 16. april 1818 i Nantucket i Massachusetts, død 4. september 1884 i Geneva i New York) var en amerikansk jurist og republikansk politiker, kjent som USAs 34. finansminister under president Chester A. Arthur i perioden mellom 14. november 1881 og 4. september 1884.

Folger var medlem av delstatssenatet i New York i perioden mellom 1862 til 1869, samt delegat til New Yorks konstitutisjonskonvensjon i 1867. Han var også delegat til republikanernes partimøte i 1868. I tiårsperioden mellom 1870 til 1880 var han dommer i New York Court of Appeals, og domstolens ordfører i 1880 til 1881.

Han tjenestegjorde som landets finansminister under presidenten Chester A. Arthurs kabinett i perioden 1881 til 1884. I tiden som finansminister hadde USAs regjering det største budsjettoverskuddet i USAs historie. I 1882 var han forøvrig kandidat til guvernørposten i New York, men tapte til fordel for den fremtidige presidenten Grover Cleveland. Folger døde i embetet den 4. september 1884 i Geneva.

## Referanser


## Eksterne lenker
* Treas.gov – Charles J. Folger (1881–1884) – Biografien til Folger hos U.S. Department of the Treasury.
Altinkayademningen

**Altınkaya-demningen** er en steinfyllingsdemning for irrigasjon og energiproduksjon i Tyrkia. Den er anlagt på elven Kızılırmak om lag 35 km vest for byen Samsun nord i landet. Demningen demmer opp Derbentsjøen. Byggingen foregikk fra 1980 til 1986. Den har installert vannkrafteffekt på ca. 700 MW, og midlere produksjon per år vil være ca. 1,630 MWh. 

Volumet av dammassen er ca. 15,9 millioner m³, mens innsjøen har et areal på 118,31 km². ved maksimal oppfylling.

## Se også
*Liste over verdens største vannkraftverk
Rosenhoffgata (Oslo)

**Rosenhoffgata** (1a–13, 2a–20) er ei gate på Rosenhoff i bydel Grünerløkka i Oslo. Den går fra Sinsenveien til Mailundveien. Gata har navn etter løkka Rosenhof, som lå her.

Gata går først sør for David-Andersen-bygget (Trondheimsveien 135, oppført 1930, arkitekter Bjercke og Eliassen). Vest for Trondheimsveien består bebyggelsen stort sett av trehus og deretter Rodeløkkens kolonihager (nr 20). 

På nordsida ligger først et par funkisblokker, og deretter de to storslagne leiegårdskompleksene Rosenhof kvartal 1 (oppført 1914–18; arkitekter Christian Morgenstierne og Arne Eide) og Rosenhof kvartal 3 (oppført noen år seinere).

## Litteratur
* 

## Eksterne lenker
*
Bembidion hastii

***Bembidion hastii*** er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten *[[Bembidion]]* er uavklart, enkelte deler slekten opp i flere slekter, mens andre plasserer artene i underslekter.

## Utbredelse
*Bembidion hastii* finnes nord i Europa, østover til vest i Sibir og Mongolia. Den er også registrert fra Norge.

## Utseende
*Bembidion hastii* er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *[[Bembidion]]* er like hverandre og er vanskelige å artsbestemme.

## Levevis
*Bembidion hastii* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bembidion hastii'' (Database Carabidae of the World) – engelskspråklig
* ''Bembidion hastii'' (Fauna Europaea) - engelskspråklig
* Norsk entomologisk forening
Artemision

**Artemisium** er odde nord for den greske øya Euboeas nordvestkyst.

I 480 f.Kr. utkjempet grekerne utenfor Artemisium en uavgjort sjøstrid mot den persiske invasjonsflåten.

En legendarisk hul bronsestatue av en naken spydkaster, enten Zeus eller Poseidon, ble funnet utenfor Artemisium i et sunket skip. Oppdagelsen ble gjort av lokale fiskere i 1928. Statuen er i dag utstilt i Det nasjonale arkeologiske museum, Athen.
Joop Boutmy

**Johannes Wouter «Joop» Boutmy** (født 29. april 1894, i George Town i Penang, død 26. juli 1972 i New Jersey i USA) var en nederlandsk fotballspiller som deltok i de olympiske lekene i 1912 i Stockholm.

Boutmy vant en olympisk bronsemedalje i fotball under OL 1912 i Stockholm. Han var med på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0.

## OL-medaljer
* 1912  Stockholm -  Bronse i fotball (Nederland)

## Referanser


## Eksterne lenker
*
Knutshøa

**Knutshøa** er et fjell i Oppdal i Trøndelag. Det består av tre topper. Syndre Knutshøa er den største av dem, med en høyde på 1&nbsp;690 meter over havet, mens Nørdre Knutshøa har en høyde på 1&nbsp;684 moh. og Midtre Knutshøa 1&nbsp;617 moh..

Fjellet er kjent for sin artsrike flora av fjellplanter, som sies å være den mest mangfoldige i Nord-Europa.

## Se også
* Liste over Norges høyeste fjell
* Knutshø landskapsvernområde

## Fotnoter



## Referanser
Olaf Eliassen

**Olaf Eliassen** (1949–2023) var en norsk samisk politiker som representerer partiet Árja. 

Han representerte Senterpartiet på Sametinget fra 2001 til 2009. Han stilte som andrekandidat (etter Láilá Susanne Vars) for partiet Árja i valgkrets 2 ved sametingsvalget 2009, og ble gjenvalgt for sin tredje periode. Han satt i nærings- og kulturkomiteen. 

Han var kommunestyrerepresentant og formannskapsmedlem i Porsanger kommune, og fylkestingsrepresentant i Finnmark.

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
* Biografi (Sametinget)
Sårjåstjåhkkå

**Sårjåstjåhkkå** er et fjell og en isbre i Fauske kommune i Nordland. Det har en høyde på 1&nbsp;690 meter over havet.

## Se også
* Liste over Norges høyeste fjell

## Fotnoter



## Referanser
Ilisudemningen

**Ilısu-demningen** er en steinfyllingsdemning under bygging i Tyrkia. Den er anlagt på elven Tigris i det sørøstre Anatolia, 65 km nord for grensen til Syria. Byggingen startet 25. august 2006, og foregår etter planene fram til 2013. Reservoaret er på 313 km². Dammen har installert vannkrafteffekt får 1.200 MW, med en midlere produksjon på omkring 3.800 MWh årlig.

Prosjektet er omstridt fordi det truer med å forstyrre vannbalansen mot sørøst og overflomme en rekke landsbyer – deriblant den gamle byen Hasankeyf. Utbyggingen gir også en oversvømming som førte til flytting av minst 55.000 personer, samt at økosystemet i elva blir truet eller ødelagt og middelalderbyen Hasankeyf oversvømmes. 

Dette har delvis stoppet utbyggingsarbeidene inntil miljø- og kompensasjonskrav blir møtt. En britisk kampanje forsøker å stoppe byggingen.

Det er 3 demninger på Tigris i Tyrkia. I rekkefølge ovenfra er de: Dicledemningen (110 MW), Ilisudemningen (1.200 MW) og Cizredemningen (240 MW).

## Se også
*Liste over verdens største vannkraftverk

## Referanser


## Eksterne lenker
* GAP – prosjektets status i år 2000.
* Ilısu Dam Campaign  – kampanjens hjemmeside (UK)
Christian Bolaños

**Christian Bolaños Navarro** (født 1984) er en costaricansk fotballspiller som fra 31. desember 2020 er klubbløs.

## Klubbfotball
Christian Bolaños har tidligere spilt for Deportivo Saprissa, FC København, Odense Boldklub og .

### Saprissa
Med Deportivo Saprissa har Bolaños vunnet to nasjonale mesterskap, ett UNCAF-cup-trofé og én seier i CONCACAFs mesterliga. Han deltok i VM for klubblag i 2005 med laget sitt og ble utpekt av FIFA som den tredje beste spilleren i turneringen. Etter denne suksessen ble han invitert til et ti dager langt prøvespill hos , men han ble ikke signert.

Den 9. august 2006 signerte han en ett års leiekontrakt med Premier League-laget . Men han mislyktes i å få en britisk arbeidstillatelse, da han ikke hadde spilt nok landskamper, og avtalen gikk ikke igjennom.

### OB
Den 2. juni 2007 singerte han en treårskontrakt med den danske klubben OB i den danske Superligaen. Bolaños strevde med å få innpass på den sterke danske midtbanen, og ble raskt et overgangsmål for andre klubber.

### Start
Den 6. november 2008 signerte han en kontrakt med nyopprykkede , en kontrakt som løp fra 1. januar 2009. Etter s første treningskamp mot et norsk Eliteserie-lag, fikk Bolaños masse ros av media etter å ha utspilt den norske landslagsspilleren Trond Erik Bertelsen fra , en spiller som bare et par dager tidligere hadde storspilt mot Bastian Schweinsteiger da  slo . Starts trener Knut Tørum sa etter kampen at Bolaños ville komme til å spille på høyrevingen i 2009-sesongen. 

I Bolaños første seriekamp for Start den 15. mars  scoret han to mål i 3-3 kampen borte mot , det andre av disse var Starts mål nr. 1000 i Eliteserien. Denne og flere kamper han spilte gjennom både 2009- og 2010-sesongen gjorde flere klubber interesserte i Bolaños.

### FC København
Rosenborg skal angivelig ha kontaktet Starts sportsdirektør Svein Mathisen etter 2009-sesongen, og på nytt igjen i mars i 2010. Start var ikke interessert i å selge angrepsspilleren sin, og gav RBK avslag på sitt bud. Vålerenga har også vist sin interesse, men også de har fått nei.
Den 30. august 2010 ble  enige med danske FC København om et salg av spilleren. Prisen skal være i underkant av 8 millioner NOK.

## Generelt
Bolaños er en troende katolikk, og han korser seg alltid før han entrer banen. Han er gift med Jasmine, og har to barn, en gutt og ei jente.

## Landslagsspill
Per 7. november 2008 hadde Bolaños spilt 21 kamper for , to av disse var under VM 2006 i Tyskland.

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
*  OB profile
*  Career statistics at Danmarks Radio
*  IK Start profile
*  **YouTube** Bolaños in Saprissa
*  FootballDatabase profile
Flobert (ammunisjon)

**Flobert**, **Flobert-[[patron (ammunisjon)|patron]]er** eller **«eikenøtter»** er en ammunisjonstype som ikke inneholder et eget drivmiddel. Tennsatsen fungerer samtidig som drivmiddel. Denne ammunisjonstypen ble oppfunnet av den franske børsemakeren Louis Flobert i midten av det 19. århundre. Dengang ble knallkvikksølv brukt som tennmiddel og Flobert begynte å benytte dette som drivmiddel. Han fikk denne ammunisjonen patentert i 1846.
Lot M. Morrill

**Lot Myrick Morrill** (født 13. mai 1813 i Belgrade i Maine, død 10. januar 1883 i Augusta) var en amerikansk jurist og republikansk politiker, kjent som USAs 31. finansminister under president Ulysses S. Grant i perioden mellom 7. juli 1876 og 9. mars 1877.

## Biografi
Morrill startet sin karriere ved å studere rettsvitenskap ved Waterville College (nåværende Colby College) og fikk sin godkjennelse til å arbeide som jurist i 1839, hvorpå han praktiserte dette i Readfield. I 1841 flyttet han til Augusta og ble siden medlem av Maine State Senate i perioden mellom 1854 og 1856, og i 1858 ble han valgt som guvernør i Maine. Hans eldre bror Anson Peaslee Morrill var for øvrig guvernør i Maine bare to år tidligere. Morrill forlot guvernørembetet i 1861 da han ble innvalgt til USAs senat hvor han etterfulgte Abraham Lincolns visepresident Hannibal Hamlin som senator fra Maine.

Han var senator til mars 1869 da han ble etterfulgt av Hannibal Hamlin, men da senator William P. Fessenden fra Maine avled med døden i september samme år ble Morrill igjen utnevnt til senatet, hvor han da tjenestegjorde sammen med Hamlin. I 1876 ble Morrill utnevnt til landets neste finansminister av president Ulysses S. Grant mens James Blaine etterfulgte han i senatet. Morrill var minister helt fram til Grants avgang den 3. mars 1877, og fikk fortsette i ytterligere fem dager under president Rutherford B. Hayes før John Sherman ble utnevnt til Morrills etterfølger.

Morrill døde den 10. januar 1883 i Augusta og ble senere gravlagt ved Forest Grove Cemetery i samme by.

## Referanser


## Eksterne lenker
* 
* 
*  Treas.gov – Lot M. Morrill (1876–1877) – Biografien til Morrill hos U.S. Department of the Treasury.
Veronika Velez-Zuzulová

**Veronika Velez-Zuzulová**, inntil 2012 **Veronika Zuzulová**, (født 15. juli 1984 i Bratislava) er en slovakisk tidligere alpinist. Hun konkurrerte i verdenscupen fra 2000 til 2018 og vant fem verdenscuprenn i løpet av karrieren.

## Karriere

Zuzulová debuterte i verdenscupen 28. oktober 2000 i storslalåmrennet i Sölden. I november 2000 kjørte hun sitt første slalåmrenn, og tok samtidig sine første verdenscuppoeng. Den første store triumfen kom i 2002, da hun i italienske Sella Nevea ble juniorverdensmester i slalåm foran Maria Riesch. I årene som fulgte ble slalåm hennes spesialdisiplin, og hun kjørte etter hvert stadig sjeldnere i storslalåm. I januar 2006 deltok hun for første gang i et kombinasjonsrenn.

Zuzulová fikk sin første plassering blant de 10 beste i et slalåmrenn i Åre i 2002. 8. februar 2004 kom hun på tredjeplassen i slalåmrennet i Zwiesel og fikk sin første pallplassering i verdenscupen. I sesongen 2006/07 kjørte hun inn til to tredjeplasser (i Kranjska Gora og Spania) og ytterligere tre plasseringer blant de ti fremste. 

Under VM 2007 i Åre ble Zuzulová nummer 9 i superkombinasjonen, nr. 13 i slalåm og nr. 21 i storslalåm. I sesongen 2007/08 kom hun inn blant topp 10 i hvert eneste slalåmrenn. 6. januar 2008 gjorde hun sin fremste prestasjon i verdenscupen til da ved å ta andreplassen i Spindlermühle. Sammenlagt havnet hun på tredjeplass i slalåmcupen.

Hun vant sitt første verdenscuprenn da hun vant slalåm i Semmering 29. desember 2012 og vant fem verdenscuprenn i løpet av karrieren.

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
* 
*
Blinddøra

*** Blinddøra*** er en novellesamling av den norske forfatteren Hans Herbjørnsrud, utgitt i 1997.

Samlingen inneholder tre noveller: Tittelnovellen *Blinddøra* forteller om mørke familiehemmeligheter skjult bak en låst dør på en slektsgård i Telemark. *Avtrykk* er på ett plan en novelle om skilsmisse og nye forhold, og på en annet plan en historie om gårdens/bygdas tyngde sett i kontrast til elskerinnens hus utformet i glass. *Kai Sandemo* er skrevet i brevform, og er i intertekstuell dialog med Aksel Sandemoses forfatterskap.

Litteraturkritikeren Ivar Bakke skriver i Dag og Tid at «*Tematisk er det egentlig ikke så originalt det Herbjørnsrud har drevet med. Han har beskrevet undergangskrefter, mennesker som ikke er herrer i eget hus, som blir overrumplet og overmannet av pasjoner de ikke forstår eller mestrer. Som kretser rundt forbrytelse og galskap. Jeg forsøker å se hvor dette forfatterskapet skiller lag med den ustyrtelige mengde av små sammenbruddsromaner; alle de "passe gale" romanfigurene som egentlig er sånn som oss. Når historien når sin slutt har vi muligens blitt litt dypere, vi vet enda litt mer om oss selv og vi synes vi kjenner forfatterens personer. Men det er ikke noe terapeutisk forklarende ved Herbjørnsruds noveller, de går ikke opp. Det er en vill intensitet der, en gåtefull uhygge som varer ved.*»

Boken fikk Kritikerprisen, ble nominert til Brageprisen og Nordisk råds litteraturpris og ble i en Dagbladet-serie sommeren 2006 kåret til en av de 25 beste romanene og novellesamlingene fra de siste 25 år.

## Referanser
Allround-VM på skøyter 1931, menn

**Allround-VM på skøyter 1931, menn** ble arrangert    i Helsingfors, Finland 21 og 22. februar 1931. 
Clas Thunberg   fra Finland ble verdensmester.

## Sammenlagt

## Kilder
*www.desg.de
Allround-VM på skøyter 1934, menn

**Allround-VM på skøyter 1934, menn** ble arrangert    i Helsingfors, Finland 17 og 18. februar 1934. 
Bernt Evensen   fra Norge ble verdensmester.

## Sammenlagt

## Kilder
* www.desg.de
Allround-VM på skøyter 1933, menn

**Allround-VM på skøyter 1933, menn** ble arrangert på Øya stadion i Trondheim, Norge 18 og 19. februar 1933. Hans Engnestangen   fra Norge ble verdensmester.

## Sammenlagt

## Kilder
*www.desg.de
Allround-VM på skøyter 1935, menn

**Allround-VM på skøyter 1935, menn** ble arrangert på Frogner stadion i Oslo, Norge 16. og 17. februar 1935. Michael Staksrud fra Norge ble verdensmester. 

## Sammenlagt

## Kilder
* 

## Litteratur
* 
* 
* 

## Eksterne lenker
* 
* Resultater for  Allround-VM på skøyter 1935 for herrer på www.ISU.html.infostradasports.com sine nettsider.
*  Medaljeoversikt og resultater for herrer på The-Sports.org
*
Livsverden

**Livsverden** (tysk *Lebenswelt*) er et filosofisk og sosiologisk begrep som betegner den konkrete levde verden som hver av oss lever i. Begrepet ble klarest utviklet i fenomenologien, og er et viktig begrep innenfor denne typen filosofi.

## Fenomenologi
Edmund Husserl introduserte begrepet i sin bok *Krisen i de Europeiske vitenskapene og den transcendentale fenomenologi*, og begrepet er et vendepunkt for Husserls filosofi: Der fenomenologien tidligere hadde handlet om en slags form for isolert bevissthet, ble livsverden nå denne bevissthetens levende horisont.

Livsverden kan behandles på mange forskjellige måter, men det er viktig å fastholde at det likevel er samme ting som behandles, og hver måte kan bare avdekke sitt aspekt av den. I sin mest grunnleggende form kan livsverden ses på som en horisont eller bakgrunn for alt vi foretar oss: Det er på bakgrunn av vår livsverden at noe fremtrer som meningsfullt for oss overhodet, og det er bare i denne at én ting er det den er og ikke noe annet. Som sådan er livsverden også en størrelse som stadig er i endring, og det er alltid mulig å berike den med nye erfaringer som kan kaste nytt lys over våre andre erfaringer; vår livsverden er ikke bare noe vi *lever i*, men noe vi *lever*.

Et problematisk aspekt ved livsverden er at det i utgangspunktet kan se ut som om det er en solipsistisk eller relativistisk filosofisk posisjon, men denne feiloppfatningen henger sammen med fenomenologiens grunnperspektiv, et førstepersonsperspektiv. Livsverden er ikke en eksklusiv sfære som lukker hvert individ inne i sin egen verden med sine egne referanser og sine egne objekter selv om den er knyttet opp til hver individs historisitet. Livsverden er heller en måte å behandle individets tilstedeværelse i verden på. Selv om en livsverden *nødvendigvis* må bæres av hvert individ, betyr ikke dette at individene ikke kommuniserer, eller at de ikke bor i samfunn eller verden som sådan: Det finnes en kollektiv livsverden, en «hjemmeverden», som deles av alle de som er ens «hjemmekamerater». Innenfor enhver slik hjemmeverden, finnes det også alltid ting som vil fortone seg som fremmede, elementer av en fremmedverden, som ligger i ens hjemmeverdens grenseland. Forståelse av disse elementene er ikke for alltid utilgjengelig for en, men i den grad de forstås, vil de forstås ved å inkorporeres i den hjemmeverden man allerede er i; fremmedverden kan aldri forstås som annet enn fremmed.

## Litteratur
* Husserl, Edmund (1999):*Cartesian Meditations*, Kluwer Academic Publishers.
* Sokolowski, Robert (2000): *Introduction to Phenomenology*, Cambridge University Press.
* Steinbock, Anthony J. (1995): *Home and Beyond: Generative Phenomenology after Husserl*, Northwestern University Press.
Dongshan

**Dongshan** kan være:

*Bydistriktet Dongshan i byprefekturet Hegang i provinsen Heilongjiang i Folkerepublikken Kina;
*Det tidligere distriktet Dongshan i byprefekturet Guangzhou i provinsen Guangdong, nå inkorporert i bydistriktet Yuexiu;
*Bydistriktet Dongshan i byprefekturet Ürümqi i den autonome regionen Xinjiang i Folkerepublikken Kina;
*Fylket Dongshan i byprefekturet Zhangzhou i provinsen Fujian i Folkerepublikken Kina;
*Geitevarianten Dongshan-geit fra øya Hainan i Kina.
Dongshan (Hegang)

**Dongshan** (*Dōngshān Qū* 东山区) er et bydistrikt i byprefekturet Hegang i provinsen Heilongjiang i Folkerepublikken Kina med et areal på 4&nbsp;575&nbsp;km² og 90&nbsp;000&nbsp;innbyggere.

## Eksterne lenker
* Informasjonsside
Nord-Koreas lokalforvaltning

**Nord-Koreas lokalforvaltning** inneholder en oversikt over Nord-Koreas nest øverste administrative nivå, det vil si fylker (*kun*), byer (*si*) og distrikter i fylker og byer (*ku*, *chigu*, *kuyŏk*).

## [[Pyongyang|P'yŏngyang]] direktestyrt by
* 19 distrikt (guyŏk): Chung, P'yŏngch'ŏn, Pot'onggang, Moranbong, Sŏsŏng, Sŏn'gyo, Tongdaewŏn, Taedonggang, Sadong, Taesŏng, Man'gyŏngdae, Hyŏngjesan, Ryongsŏng, Samsŏk, Sŭngho, Ryŏkp'o, Rakrang, Sunan, Ŭnjŏng
* 4 fylker: Kangnam, Chunghwa, Sangwŏn, Kangdong

## [[Rason|Rasŏn]] direktestyrt by
* 1 distrikt (guyŏk): Rajin
* 1 fylke: Sŏnbong

## [[Chagang]]provinsen
* 3 byer: Kanggye, Hŭich'ŏn, Manp'o
* 15 fylker: Changgang, Chasŏng, Chŏnch'ŏn, Ch'osan, Chunggang, Hwap'yŏng, Kop'ung, Rangrim, Ryongrim, Sijung, Sŏnggan, Songwŏn, Usi, Wiwŏn, Tongsin

## [[Nord-Hamgyong|Nord-Hamgyŏng]]provinsen
* 3 byer: Ch'ŏngjin, Hoeryŏng, Kimch'aek
* 12 fylker: Hwasŏng, Hwatae, Kilchu, Kyŏngsŏng, Kyŏngwŏn, Musan, Myŏngch'ŏn, Onsŏng, Ŏrang, Puryŏng, Ŭndŏk, Yŏnsa

## [[Sør-Hamgyong|Sør-Hamgyŏng]]provinsen
* 4 byer: Hamhŭng, Hŭngnam, Sinp'o, Tanch'on
* 1 distrikt (ku): Sudong
* 1 distrikt (chigu): Kŭmho
* 15 fylker: Changjin, Ch'ŏngp'yŏng, Hamju, Hŏch'ŏn, Hongwŏn, Kowŏn, Kŭmya, Pujŏn, Pukch'ŏng, Ragwŏn, Riwŏn, Sinhŭng, Tŏksŏng, Yŏnggwang, Yodŏk

## [[Nord-Hwanghae]]provinsen
* 3 byer: Sariwŏn, Kaesŏng, Songrim
* 16 fylker: Changp'ung, Hwangju, Kaep'ung, Koksan, Kŭmch'ŏn, Pongsan, P'yŏngsan, Rinsan, Sin'gye, Sinp'yŏng, Sŏhŭng, Suan, North Korea, T'osan, Ŭnp'a, Yŏnsan, Yŏntan

## [[Sør-Hwanghae]]provinsen
* 1 by: Haeju
* 19 fylker: Anak, Chaeryŏng, Changyŏn, Ch'ŏngdan, Kangryŏng, Kwail, Ongjin, Paekch'ŏn, Pongch'ŏn, Pyŏksŏng, Ryongyŏn, Samch'ŏn, Sinch'ŏn, Sinwŏn, Songhwa, T'aet'an, Ŭnryul, Ŭnch'ŏn, Yŏnan

## [[Kangwon|Kangwŏn]]provinsen
* 2 byer: Munch'ŏn, Wŏnsan
* 15 fylker: Anbyŏn, Ch'angdo, Ch'ŏrwŏn, Ch'ŏnnae, Hoeyang, Ich'ŏn, Kimhwa, Kosan, Kosŏng, Kŭmgang, P'an'gyo, Pŏptong, P'yŏnggang, Sep'o, T'ongch'ŏn

## [[Nord-Pyongan|Nord-P'yŏngan]]provinsen
* 3 byer: Sinŭiju, Chŏngju, Kusŏng
* 22 fylker: Ch'angsŏng, Ch'ŏlsan, Ch'ŏnma, Hyangsan, Kujang, Kwaksan, Nyŏngbyŏn, Pakch'ŏn, P'ihyŏn, Pyŏktong, Ryongch'ŏn, Sakchu, Sindo, Sŏnch'ŏn, T'aech'ŏn, Taegwan, Tongch'ang, Tongrim, Ŭiju, Unjŏn, Unsan, Yŏmju

## [[Sør-Pyongan|Sør-P'yŏnganprovinsen]]
* 1 spesialby (tŭkkŭpsi): Namp'o
* 5 byer: P'yŏngsŏng, Anju, Kaech'ŏn, Sunch'ŏn, Tŏkch'ŏn
* 1 distrikt (ku): Ch'ŏngnam
* 2 distrikter (chigu): Tŭkchang, Un'gok
* 19 fylker: Chungsan, Hoech'ang, Maengsan, Mundŏk, Onch'ŏn, Pukch'ang, P'yŏngwŏn, Sinyang, Sŏngch'ŏn, Sukch'ŏn, Taehŭng, Taedong, Ŭnsan, Yangdŏk

## [[Ryanggang]]provinsen
* 1 by: Hyesan
* 11 fylker: Kapsan, Kimjŏngsuk, Kimhyŏnggwŏn, Kimhyŏngjik, Paegam, Poch'ŏn, P'ungsŏ, Samjiyŏn, Samsu, Taehongdan, Unhŭng

## [[Kaesong industriregion|Kaesŏng industriregion]]
*ingen kjente administrative inndelinger
## [[Kumgangfjellet turistregion|Kŭmgangfjellet turistregion]]
*ingen kjente administrative inndelinger

## [[Sinuiju spesiell administrativ region|Sinŭiju spesiell administrativ region]]
*ingen kjente administrative inndelinger

## Eksterne lenker
* Kart fra World Food Program
Baiyun (Guangzhou)

**Baiyun** (kinesisk: 白云区, pinyin: *Báiyún Qū*) er et av bydistriktene som utgjør storbyen Guangzhou i provinsen Guangdong. Det hadde i 2006 et innbyggertall på 947&nbsp;607. Året før var det blitt redusert i størrelser ved at store deler ble overført til andre bydistrikter.

## Kulturminner
I subdistriktet Sanyuanli ligger minnestedet for «brite-bekjemper»-korpset (三元里平英团遗址, *Sanyuanli pingyingtuan yizhi*), som er oppført på Folkerepublikken Kinas liste over kulturminner.

## Administrative enheter

## Samferdsel
Baiyun omfatter deler av de områder der den forrige og den nye storflyplassen for Guangzhou ligger:  
*Baiyun internasjonale lufthavn (gammel)
*Guangzhou Baiyun internasjonale lufthavn (ny)

## Eksterne lenker
*
Tianhe

**Tianhe** (kinesisk: 天河区; pinyin: *Tiānhé Qū*) er et bydistrikt i den subprovinsielle by Guangzhou i provinsen  Guangdong i Folkerepublikken Kina. Det hadde i 2006 et innbyggertall på 643&nbsp;432.

## Opprettelse
**Tianhe** ble distrikt i 1980-årene da byen enspanderte. Det var den gang øst for distriktet Dongshan (som ble inkorporert i Yuexiu i 2005) og hadde et utpreget forstadpreg. Selv om de gleste av byens kollegier og universiteter var her, var resten av distriktet for detmeste beplantede rismarker.

## Administrative enheter

## Landemerker
Flere av Guangsongs landemerker er i Tianhe: Citic Plaza (中信大厦, Guangzhou International Finance Center (广州国际金融中心，西塔), Guangzhou-operaen (广州大剧院) og Guangdong-museet (广东博物馆: 廣東博物館). 

## Eksterne lenker
* 
* Infoside
Østre og Vestre Elvebakke (Oslo)

**Østre Elvebakke** og **Vestre Elvebakke** er to gatestubber i strøket Hausmannsområdet i bydel Grünerløkka i Oslo. Navnene dateres til 1864. De går fra Hausmanns gate bratt ned til Akerselva på hver si side av Elvebakken videregående skole. Nederst ved elva er det en tverrveg mellom dem, og denne tilhører Østre. 

På høyre side (sett nedover) av Østre Elvebakke (1–7) har vi baksida av Norsk Form og Norsk Design- og Arkitektursenter, som har besøksadresse Hausmanns gate 16. På den sida er det en del mindre næringslokaler, samt noen leiligheter i de øverste etasjene.

I bunnen av Østre er det ei gangbru over Akerselva til Nedre gate på Grünerløkka.

På venstre side ligger den eldre delen av Elvebakken videregående skoles bygningsmasse (nr 2). Fra 1903 til 1917 var det synagoge i nr 4.

På høyre side av Vestre Elvebakke ligger skolens nybygg (nr 3), mens venstre side utgjøres av ubebygde tomter som inngår i kultursenteret Hausmania. Det foreligger et skisseprosjekt for bygging av sirkushall her.

Det sjølforklarende Elvebakke er ellers et gammelt navn (i alle fall fra 1852) for området mellom Hausmanns gate og elva nord for Ankertorget. Vestre Elvebakke var først planlagt videre på andre sida av Hausmanns gate, omtrent der Jess Carlsens gate nå ligger .

## Referanser
Brumby

**Brumby** er en australsk hesterase. Brumby er utviklet fra hester som har rømt eller blitt sluppet løs i Australia og siden blitt villhester. Brumby har tilpasset seg godt til det tørre og varme klimaet i ørknene og med en ekstrem overlevelsesinnstinkt har de lært seg å blant annet grave etter vann i de tørreste periodene. Navnet Brumby kommer fra en hovslager som het James Brumby, Da James flyttet til Tasmania ble hestene forlatt i Australia. Folk spurte hvem som eide hestene, og svaret var det samme «De er Brumbyer». I dag finnes det flere villhester i Australia enn noen andre steder i verden og sammenlignet med de amerikanske ville mustangene som teller ca. 40&nbsp;000, er brumbyhestene nesten ti ganger så mange med et varierende antall mellom 300&nbsp;000 og 600&nbsp;000.
Xiangzhou (Zhuhai)

**Xiangzhou** (kinesisk: 香洲区; pinyin: *Xiāngzhōu Qū*) er et bydistrikt i byprefekturet Zhuhai i provinsen Guangdong i Folkerepublikken Kina. Arealet er på 476 km² og folketallet er 400&nbsp;000 (2003). 

Xiangzhou er administrasjonssete for Zhuhai.

Høyhastighetsbanen Guangzhou–Zhuhai Intercity Mass Rapid Transit betjener byen.

## Administrative enheter
**Subdistrikter:**
*Cuixiang (翠香), Gongbei (拱北), Jida (吉大), Meihua (梅华), Qianshan (前山), Shishan (狮山), Wanzai (湾仔), Xiangwan (香湾);
**Storkommuner:**
*Dan'gan (担杆) Guishan (桂山), Hengqin (横琴), Nanping (南屏), Tangjiawan (唐家湾), Wanshan (万山).

## Eksterne lenker
* Lokalregjeringens hjemmeside
Murgese

**Murgese** er en italiensk hesterase. Den brukes som ride- og trekkhest. Den kan ligne på en frieser. Rasen er ytterst sjelden og forekommer som oftest i svart, men det finnes også grå murgesere. Rasen oppstod da lokale italinske hester ble krysset med hester fra orienten.
Clydesdale

**Clydesdale** er en skotsk hesterase. Rasen opprinnelse stammer fra Clydedalen i Lanarkshire, lavlandet i Skottland, tidlig på 1700-tallet.

## Historie
Rasen ble grunnlagt en gang mellom 1715 og 1720 da den sjette hertug av Hamilton importerte hester fra Nederland og Frankrike for å bedre den etablerte britiske rasen, trolig for å få bedre hester i strid. Rundt samme kjøpte John Paterson fra Lochlyoch flamske hester som allerede var i England og grunnla den linjen som vil bli den mest innflytelsesrike i rase fram til 1800.
Norges rikes kansler

**Norges rikes kansler** var i middelalderen kongens viktigste medarbeider. Han utstedte lover og forordninger, og sto for det daglige styret av riket. Fra 1270-åra satt rikskansleren i Bergen.

Magnus Lagabøtes *[[Hirdskrå]]* slo fast at kansleren var medlem av hirden og hadde lendmanns rang, den høyeste adelsrang i datidens Norge. Håkon V la i samarbeid med Åke kansler i Oslo grunnlag for at rikskansleren skulle ha tilhold i denne byen. Den 31. august 1314 bestemte Håkon V Magnusson at prosten ved Mariakirka i Oslo (dvs. middelalderbyen Oslo) som fast ordning og «til evig tid» skulle være rikets kansler. Han fikk rikets segl til evig tid. Det sa seg selv at kanslerne måtte velges fra presteskapet, siden det var de geistlige som hadde høyere utdannelse og som var skriveføre. Denne ordningen fortsatte – med noen få unntak – frem til reformasjonstiden.

Etter reformasjonen var det fremtredende adelsmenn som ble utnevnt til kanslere. Oluf eller Olav Pedersen Kalips (ca. 1520–1592, Tose setegård) var kansler fra 1565 til 1568.

I den norske adels privilegiebrev av 1591 ble det bestemt at kansleren skulle velges av og blant adelen i Norge. Kansleren var den eneste norske riksembedsmannen, var leder for rettsvesenet og hadde en betydelig politisk innflytelse. Kanslerstillingen mistet sin betydning etter Jens Bjelkes kanslertid, og stillingen ble opphevet i 1679.

## Rikskanslere i Norge
* Askatin, 1266–?
* Torer Håkonsson, til 1276
* Bjarne Lodinsson, 1280–1299?
* Bård Bartholomoeus Serksson, 1299?–1305?
* Åke kansler ca. 1299–1314
* Ivar Olavsson, 1314–1319
Embetet stod ubesatt i perioden 1321−1327.
* Pål Bårdsson 1327−1333
Embetet stod ubesatt i perioden 1333–1345.
* Arne Aslaksson, 1344?–1350
* Peter Eiriksson, 1351?−1370
* Pål Eriksson
* Henrik Henriksson, 1382−1388
* Henrik Vinaldsson, slutten av 1300–tallet
* Arne Sigurdsson, 1389−1402
* Jacob Knutsson, 1407−1420
* Jens Jakobsson (Blik) (Jon, Johannes) 1420–1439
* Andres Laurensson Mus 1439−?
* Sigurd Bjørnsson 1441
* Gunnar Tjostulvsson Holk 1439/1442?–1448/1453
* Ivar Vikingsson, 1448/1453–1485
* Bo Pederson Fleming, 1485–1491
* Erik Walkendorf, 1505–1510
* Mattis Andresson Hvørf, 1520–1521
* Hans Olsson, 1514–1523
* Mattis Andresson Hvørf, 1524−1532
* Morten Krabbe (Nilsson), 1532/1533–1542
Embetet stod ubesatt i perioden 1542-1547.
* Peder Ottesen Huitfeldt, 1547–1565
* Olav Pedersen Kalips, 1565–1567
* Johan Venstermand, 1567–1572
Embetet stod ubesatt i perioden 1572–1592.
* Hans Pederssøn Litle (Basse), 1592–1602
Embetet stod ubesatt i perioden 1602–1604.
* Anders Lauritsson Green (Anders Lauritsson til Sundsby), 24. juli 1604–1614
* Jens Bjelke, 7. desember 1614–1659
* Ove Bjelke, 8. desember 1660–1674
* Johan Frederik von Marschalck, 1674–1679

## Referanser


## Litteratur
* Helge Kongsrud: *Det norske kanslerembetet. Kompetanse, funksjoner, arkivdannelse og overleveringsveier*. Riksarkivaren skriftserie 34, 2011, ISBN 978-82-548-0115-4
Azteca (hest)

**Azteca** var den første hesterasen som ble utviklet i Mexico. Med blod fra Cirollo, Quarter Horse og Andalusier ble den til en svært vakker og vennlig hest. I 1982 ble den en offisielt godkjent hesterase. Den regnes som en svært ridevennlig hest, som er lett og temme. Dens kropp er bred og muskuløs noe som gjør den velegnet til barokkridning. Pelsen er kjent for å være svært glansfull og den har en tykk man og hale. Alle farger er tillatt, foruten albino, paint og appaloosa.
Slave (elv)

**Slave** er ei elv i provinsen Alberta og Nordvestterritoriene i Canada. Den renner fra Athabascasjøen og munner ut i Store Slavesjø. Den er  lang, men med tillegg av tilførselselven Peace på  er elveføret  langt. Det har et nedbørfelt på . 

Elvenavnet antas å komme fra det athabaskiske «Deh Gah Got'ine», som er navnet på slavey-gruppen av dene-urbefolkningen og har ingenting å gjøre med slaveri.

Slave har sitt utspring i Peace-Athabascadeltaet ved Athabascasjøen, hvor elvene Peace og Athabasca møtes. Elva renner derfra nordover inn i Nordvestterritoriene og munner ut i Store Slavesjø nord for Fort Resolution. Fra Store Slavesjø renner elva Mackenzie videre til Beauforthavet.

Slave og strykene ved Fort Smith er blant de beste områdene for elvepadling i verden. Det er fire strykstrekninger: Pelican Rapids, Rapids of the Drowned (*De druknedes stryk*), Mountain Portage Rapids, og Cassette rapids. Strykene spenner fra lette i klasse I, til ufarbare stryk i klasse VI, hvor flere padlere har omkommet. 

Elva er hjemsted for den nordligste kolonien av amerikapelikan i Nord-Amerika. Pelikanene hekker på mange av øyene i Mountain Portage Rapids. Øyene er et fuglereservat, og er stengt for menneskelig trafikk fra 15. april til 15. september, ettersom kan forlate reirene sine i stort omfang hvis de blir forstyrret.    

## Referanser


## Eksterne lenker
*
Slaget ved Moljatitsji

**Slaget ved Moljatitsji** fant sted  i det nåværende Belarus under den store nordiske krig.
Den russiske armé under fyrst Mikhail Mikhajlovitsj Golitsyn (Михаил Михайлович Голицын) forsøkte forgjeves å fordrive den svenske armé under ledelse av generalmajor Carl Gustaf Roos. Moljatitsji (Молятичи) er det russiske navnet på landsbyen som på belarusisk heter Maljatsitsjy (Маляцічы), og som på polsk heter Malatycze. I eldre svenske dokumenter kalles slagstedet Malatitze. Landsbyen Moljatitsji ligger i Kritsjev-distriktet ved grensen til Russland rundt 90 km øst for byen Mogiljov (Mahiljow). Slaget ble utkjempet i sumpområdet mellom elvene hvite og svarte Natopa. 

## Eksterne lenker
* Nettside for Kritsjev-distriktet i Mogiljov-regionen
* Artikkel om Molatycze i Nordisk familjebok, bind 18, spalte 820, 1913
Liste over Malawis statsoverhoder

Dette er en **liste over [[Malawi]]s statsoverhoder** siden uavhengigheten i 1964 frem til dags dato.

## Monark (1964–1966)
Fra 1964 var ifølge Malawi Independence Act 1964 statsoverhodet monarken, som var den samme personen som Monarken av De forente kongedommer og andre britiske oversjøiske territorier og kronbesittelser. Monarken var representert i Malawi ved Generalguvernøren. 

Arverekkefølgen i den malawiske tronen var den samme som arverekkefølgen til tronen til Det forente kongerike Storbritannia og Nord-Irland, styrt av Act of Settlement 1701.

### Generalguvernør
Generalguvernøren var monarkens representant i Malawi og utøvet det meste av makten til monarken. Generalguvernøren ble utnevnt på ubestemt tid, og tjenestegjorde etter ønske av monarken. Som følge av Statute of Westminster 1931, ble generalguvernøren utnevnt utelukkende som følge av råd fra den Malawis regjering uten involvering av den britiske regjeringen. I tilfelle posten ikke var besatt fungerte Høyesterettsjustitiarius som Officer Administering the Government.

;Status

## Presidenter
Malawi ble en republikk som følge av grunnloven av 1966 og monarken samt generalguvernøren ble erstattet av en president.

## Kilder
*
Ruben Studdard

**Christopher Ruben Studdard** (født 12. september 1978 i Frankfurt am Main i Vest-Tyskland) er en amerikansk pop, R&B og gospel-vokalist, kjent for å ha vunnet American Idol sesong 2.

## Liv og virke
### Bakgrunn
Ruben ble født i Tyskland da faren var stasjonert der med US Army. Han vokste derimot opp i Birmingham i Alabama. Han begynte å synge gospel allerede som treåring i den lokale baptistkirken i Birmingham. 

Han gikk på Hoffman High School hvor han blant annet spilte amerikansk fotball, og han fikk senere fotballstipend for å gå på A&M University, hvor han studerte musikk og tok hovedfag i «voice studies». Han ble uteksaminert i 2000. 

Han sang i bandet *Just a Few Cats* som er et lokalt jazz og R&B band i Birmingham.

### American Idol
En av backupsangerne i *Just a Few Cats* spurte om han ville følge henne til Nashville i Tennessee for å prøvesynge for American Idol sesong 2 (2003). Ruben sang Stevie Wonders «Ribbon in the Sky» på opptaksprøven, og han kom greit videre i konkurransen. I løpet av konkurransen fikk han kallenavnet «Velvet Teddy Bear». Han vant American Idol i mai 2003 over Clay Aiken, med kun 134.000 stemmer av totalt 24 millioner stemmer.

## Diskografi
### Album

### Singler

## Referanser


## Eksterne lenker
* 
* Ruben Studdard hos MySpace
* 
*